Ke lefapha la mmuso le ileng la thehwa ka Mmesa wa 1997 ho fuputsa ditletlebo tsa tshwaro e mpe, tlolo ya molao le boitswaro bo bobe ba ditho tsa Ditshebeletso tsa Sepolesa sa Afrika Borwa (DSAB), le Ditshebeletso tsa Sepolesa sa Masepala (DSM).
Bo sebetsa ka boikemelo, e seng tlasa DSAB diphuputsong tse phethahetseng tsa menyenyetsi ya boitshwaro bo bobe le tlolo ya molao ya ditho tsa DSAB. Morero wa bona ke ho kgothalletsa boitshwaro bo loketseng ba sepolesa.
mafu a batho ba ditlamong tsa sepolesa kapa a bakilweng ke diketso tsa sepolesa (tse kang ho thunya le ho teteka).
seabo sa ditho tsa DSAB diketsong tsa tlolo ya molao tse kang ho teteka, ho utswa, boqhekanyetsi, botlatlapi, peto le tlolo ya molao e nngwe le ha e le efe.
boitshwaro ba sepolesa bo thibetsweng ho latela Ditsamaiso tse Hlonngweng tsa DSAB kapa Melawana ya Sepolesa, tse kang ho se etse mosebetsi kapa ho hloleha ho petha ho ya ka Melawana ya Boitshwaro ya sepolesa.
ho se kgotsofale/tletlebo ka tshebetsoletso tse mpe tse fanwang ke sepolesa.
ho hloleha ho thusa kapa ho sirelletsa diphofu tsa dikgoka ka malapeng jwalo ka ha e le pehelo ya Molao wa Tshebediso ya Dikgoka ka Malapeng (MTDM).
ditletlebo tse hlahelletseng pele e tjhewa, ke hore, pele ho Mmesa wa 1997 le tse etsahetseng selemo pele di tlalehelwa DBI, ntle le maemong a ikgethang.
ditletlebo kgahlano le basebetsi ba Ditshebeletso tsa Tlhabollo ya Batshwaruwa, bahlanka ba makgotla a dinyewe, le ditho tsa Lebotho la Naha la Tshirelletso la Afrika Borwa.
Motho mang kapa mang, e leng phofu, paki kapa moemedi.
Mekgatlo eo e seng ya mmuso le mekgatlo ya setjhaba.
Tletlebo e ka kenngwa ke motho, ka mohala, ka lengolo kapa poso ya e kantorong le ha e le efe ya BID. Motletlebi o tla lokela ho tlatsa foromo ya tletlebo (Foromo ya 1), e ka fumanwang kantorong le ha e le efe ya BID. Foromo ya 1 e a fumanehang atereseng ya websaete: http:www.icd.gov.